### Beslutning

Drøftet.

### Sagsfremstilling

## Resume og sagens baggrund

Teknik-
og Miljøudvalget deltog i april i KL's Klima & Miljø Topmøde med det formål
at drøfte den klima- og naturkrise, vi står over for, og hvad vi i
fællesskab kan gøre.

## Indstillinger

Direktøren
indstiller, at deltagelsen i topmødet evalueres.

## Behandling

Teknik-
og Miljøudvalget.

## Sagsfremstilling

I
2024 satte KL’s Klima & Miljø Topmøde fokus på de dilemmaer, udfordringer
og muligheder, der følger af en klima- og en natur- og biodiversitetskrise,
hvor vi oplever oversvømmelser, stigende temperaturer, iltsvind ved de danske
kyster og arter der uddør, eksemplerne er mange. Samtidig er der mangel på
arealer og plads til at løse alt det, vi gerne vil internationalt, nationalt og
lokalt. På topmødet var der drøftelser af kommunernes rolle og muligheder for
at finde lokale løsninger, og hvornår man kan fremme både klima og natur.

Til
Klima & Miljø Topmødet 2024 var inviteret kommuner, erhvervsliv,
civilsamfund, Folketinget og staten til drøftelser om emner som natur og
biodiversitet i land, by og til havs, klima-tilpasning, vedvarende energi,
fremtidens kollektive trafik, teknik, miljø, PFAS, partnerskaber og meget
mere.

Teknik- og Miljøudvalgets evaluering kan indeholde:

* hvilke
  refleksioner gav topmødet?
* hvad blev udvalget særligt inspireret af?
* hvilke strategiske greb kan overføres til udvalgets
  arbejde?
* hvilke strukturelle overvejelser bør indtænkes?

## Økonomiske konsekvenser

Ingen.